અમારા સુત્રો ના આધારે અમને એવી જાણકારી મળી છે કે ઈમામ શાહની કબર ઉપર સંદલ ક્રિયા કરવા માટે ફેઝપુરના જનાર્ધન મહારાજ ગયા હતા. આ સંદલ ક્રિયા રમઝાન મહિના ના ૨૫ તરીકે થાય છે. જે આ વર્ષે ૧૫-૦૮-૨૦૧૨ ના કરવામાં આવેલ હતી. શાસ્ત્ર પ્રમાણે આ ક્રિયા દ્વારા પાવળની ગોળીઓ બનાવામાં આવે છે. કરબલાની (અરબ દેશનું એક ગામ) માટી અને બીજી વસ્તુઓથી તૈયાર કરેલ સંદલનો લેપ ઈમામ શાહની કબર ઉપર લગાડવામાં આવે છે. પહેલા લગાડેલ જુના લેપને ધોઈ નાખવામાં આવે છે. આ જુના લેપ થી પાવળની ગોળી બનાવામાં આવે છે. આ ગોળીઓને સતપંથના દરેક ખાનાઓમાં મોકલવામાં આવે છે. આ ગોળીઓને પાણીમાં ગોળીને પાવળ બનાવામાં આવે છે. આ પાવળને ખાનામાં આવનાર લોકોને આપવામાં આવે છે. (નોંધ: તાકિયા ના કારણે ઘણી જગ્યાએ ખાનાઓને નિષ્કલંકી નારાયણ મંદિર કહેવામાં આવે છે.)